近期為了遷就女友返屋企，都約她到大角咀食飯，本來想去車品品到食魯肉餃，但大慒的我去到先知車品品星期一係休息，還好女友沒大投訴，走多兩步到隔離街食多次金船長。上次叫左個黑松露pizza實在太飽，今次只點了蜜糖雞翼同兩個推介的車仔意粉，雞翼味道不錯，甜得來不會甜得好死，不像其他店在雞翼面塗上一層厚厚的蜜糖便算數。兩個意粉的份量剛好，墨汁麵食落都幾好味，$68度有咁既質數都幾抵。最後當然有女友最愛的心太軟，我就不想吃太甜只點左個焦糖燉蛋，聽聞梳乎里也很出名的，但要留待下次再試。下次我要食車品品﹗